ΓΡΑΠΤΗ ΕΡΩΤΗΣΗ E-1247/96 υποβολή: Amedeo Amadeo (NI) προς την Επιτροπή (23 Μαΐου 1996)

Θέμα: Bιομηχανική πολιτική

Σε σχέση με τον εκσυγχρονισμό του ρόλου των δημοσίων διοικήσεων είναι αξιέπαινη η πρωτοβουλία της Επιτροπής για τον προσδιορισμό, ως προς τους κανόνες και την πρακτική, των καθηκόντων των δημοσίων διοικήσεων. Τούτο περιλαμβάνει μεταξύ άλλων και μία ανάπτυξη με στόχο το σύνολο των μέσων που διαθέτει το κράτος για τα πολλαπλά οργανωτικά του καθήκοντα.

Θα έμενε ωστόσο απογοητευμένος όποιος προσπαθούσε να βρεί συγκεκριμένες προτάσεις της Επιτροπής στα έγγραφα για τη βιομηχανική πολιτική, ιδίως δε είναι σαφές και μπορεί κανείς να αναρωτηθεί γιατί η Επιτροπή ασχολείται μόνο σποραδικά με το γενικό οικονομικό πλαίσιο και τούτο μολονότι κατ'επανάληψη κατεδείχθη η σημασία του για τη βιομηχανική ανταγωνιστικότητα και ένα σταθερό και προβλέψιμο μακροοικονομικό πλαίσιο.

Κοινή απάντηση του κ. Bangemann εξ ονόματος της Επιτροπής στις γραπτές ερωτήσεις E-1244/96, E-1245/96, E-1246/96, E-1247/96 και E-1248/96 (4 Ιουλίου 1996)

Τα μέτρα που εξαγγέλονται στην ανακοίνωση «Mια πολιτική για την βιομηχανική ανταγωνιστικότητα στην Ευρωπαϊκή Ένωση» ((COM(94) 319. )) και το πρόγραμμα δράσεως για την υλοποίηση των πρωτοβουλιών που εξαγγέλλονται στην εν λόγω ανακοίνωση ((COM(95) 87. )) εντάσσονται απευθείας στις τέσσερις προτεραιότητες της βιομηχανικής πολιτικής, δηλαδή στην προαγωγή των άυλων επενδύσεων, στην ανάπτυξη της βιομηχανικής συνεργασίας, στην ενίσχυση του ανταγωνισμού και στον εκσυγχρονισμό του βιομηχανικού ρόλου των δημόσιων αρχών.

Η κατανομή των ευθυνών μεταξύ της Κοινότητας και των κρατών μελών για τον συντονισμό του συνόλου των μέτρων που μπορούν να επηρεάσουν θετικά τη βιομηχανική αποδοτικότητα απορρέει από τις διατάξεις της συνθήκης ΕΚ και ειδικότερα από τα άρθρα 130.

Η ανωτέρω ανακοίνωση υπογραμμίζει την ανάγκη μιας καλύτερης ενσωμάτωσης των δράσεων επαγγελματικής κατάρτισης στις άλλες κοινοτικές πολιτικές και υπενθυμίζει τη συμβολή των κοινοτικών προγραμμάτων Leonardo και ΜΜΕ.

Η ενίσχυση του ανταγωνισμού, η οποία αποτελεί μια από τις προτεραιότητες της βιομηχανικής πολιτικής της Κοινότητας, περιλαμβάνει μια εσωτερική και μια εξωτερική συνιστώσα. Η εσωτερική συνιστώσα της πολιτικής ανταγωνισμού καλύπτει το σύνολο της εσωτερικής αγοράς, όπου ο έλεγχος των κρατικών ενισχύσεων, όσο σημαντικός και αν είναι δεν αποτελεί το μόνο μέσο. Η εξωτερική συνιστώσα της πολιτικής ανταγωνισμού έχει ως βασικό στόχο τη βελτίωση της λειτουργίας των αγορών και ειδικότερα της πρόσβασης της ευρωπαϊκής βιομηχανίας στις παγκόσμιες αγορές. Η ανακοίνωση και το πρόγραμμα δράσεως καθορίζουν σειρά μέτρων για την επίτευξη του εν λόγω στόχου.

Η Επιτροπή συμμερίζεται πλήρως τις απόψεις του Αξιότιμου Μέλους του Κοινοβουλίου για την προτεραιότητα που συνιστά η ενίσχυση της συνεργασίας με τις αρμόδιες για τον ανταγωνισμό αρχές των τρίτων χωρών, και μάλιστα εν τη απουσία πολυμερών κανόνων ανταγωνισμού. Διαπίστωσε, με βάση την πείρα της, - 2 - ότι μια τέτοια συνεργασία οδηγεί συχνά σε σύγκλιση των μέτρων που λαμβάνουν οι αρμόδιες για τον ανταγωνισμό αρχές, ακόμη και όταν οι αντίστοιχοι κανόνες ανταγωνισμού δεν είναι παραπλήσιοι. Πάντως, η ενίσχυση των δεσμών (ιδίως διμερών) με τις αρμόδιες για τον ανταγωνισμό αρχές των κρατών μελών οφείλει να διενεργείται παράλληλα με πολυμερή προσπάθεια που αποβλέπει στο να εξασφαλίσει ότι οι σημαντικότεροι παγκοσμίως εμπορικοί συντελεστές διαθέτουν, ο καθείς, ένα σύνολο κανόνων ανταγωνισμού, καθώς και μέσα που επιτρέπουν την αποτελεσματική εφαρμογή των εν λόγω κανόνων και ότι, στη βάση αυτή, οι εν λόγω χώρες ασκούν πολιτική κατά των περιοριστικών πρακτικών που εγείρουν φραγμούς στην πρόσβαση στις αγορές.

Η ανακοίνωση υπογραμμίζει ότι η ύπαρξη ενός σταθερού και προβλέψιμου μακροοικονομικού περιβάλλοντος παραμένει, όπως είναι φυσικό, εκ των ων ουκ άνευ όρος για την ενίσχυση της βιομηχανικής ανταγωνιστικότητας. Η Επιτροπή εξαγγέλλει εξάλλου, κάθε χρόνο, κατευθυντήριες γραμμές για τη βελτίωση του μακροοικονομικού πλαισίου.

Επίσης, το ετήσιο πρόγραμμα της Επιτροπής προβλέπει την εξέταση, το 1996, ενός αναθεωρημένου προγράμματος δράσεως για την εφαρμογή της βιομηχανικής πολιτικής, που θα περιλαμβάνει συμπληρωματικά μέτρα για τη βελτίωση της ανταγωνιστικότητας της ευρωπαϊκής βιομηχανίας.